
Revolucionari bez motike su beskorisni revolucionari 

Zeleni alati za održivu revoluciju 


U suradnji ZMAG-a (Zelena mreža 
aktivističkih grupa) i Sto čitaš?, 
objavljena je knjiga Zeleni alati za 
održivu revoluciju Brune Motika i 
Dražena Simleše. Knjiga pokriva širok 
spektar praktičnih savjeta, te socijalnih, 
političkih i ekoloških motiva okretanju 
održivoj revoluciji. 

Knjiga je koncipirana kao praktičan 
priručnik, baziran na osobnom iskustvu i 
znanju, odnosno znanjima prikupljenim 
tijekom nekoliko godina intenzivnog 
bavljenja permakulturom i svime što 
možemo vezati uz nju. 

Detaljni opisi, savjeti i upute čine ovu 
knjigu važnim izvorom informacija za 
drugačiji život i uopće pristup proizvodnji, 
prijevozu, energetici... Od stvaranja 
permakulturnog vrta i pokretanja 
uređaja obnovljivim izvorima energije, 
sve do izrade eko-sapuna i izgradnje 
kuća na ekološki način, čini održivu 
revoluciju bližom, a ova knjiga vam 
samo daje pristup potrebnim alatima. 
Cesto je kod ovakvih knjiga riječ o pozivu 
na štednju energije, odvajanje otpada i 
reciklažu, hodanje ili vožnju biciklom, no 
ova knjiga odlazi nekoliko koraka dalje 
od toga. Umjesto da poziva na ovakve 



male (iako uvijek značajne) korake, ona 
pruža cijeli niz detaljnih uputa za 
okretanje održivosti u svačijem životu, 
bez obzira na prethodno iskustvo ili 
znanje. Fotografije u boji će samo 
pomoći razumijevanju pročitanog. 
Knjigu možete nabaviti u knjižarama ili 
kod www.stocitas.org 


Grupe i projekti 

U svakom broju ćemo objavljivati listu kontakata grupa i 
projekata koji su aktivni. Priključite se ili nam javite vaš 
kontakt. 

Anarhofeministička akcija - Anfema 

http://www.anfema.tk 

Izdavačka kuća DataArt 

http://www.dataart.hr 

Hrana, a ne oružje! 

http://www.hranaaneoruzje.net 

Infoshop Tabula Rasa 

Kralja Tomislava 31, Čakovec 
http://www.kmck.org 

Monteparadiso Hacklab 

Društveni centar Karlo Roje, Gajeva 3, Pula 
http://www.fazan.org 

Riječka anarhistička inicijativa/lnfoshop Skatula 

Ivana pl. Zajca 20/2, Rijeka 
http://www.rai.anarhija.org 

Sabotaža pokvarenog sistema 

http://www.sabotazapokvarenogsistema.tk 

Izdavačka kuća Sto čitaš? 

http://www.stocitas.org 


Poziv na solidarnost i podršku skvoterima u Dijonu te otpor privatizaciji zdravstva 

Autonomni prostor i zdravstvena zaštita u opasnosti 


Nakon gotovo devet godina postojanja, 
jedan od najpoznatijih skvotiranih 
autonomnih prostora Les Tanneries u 
francuskom gradu Dijonu, gradske vlasti 
žele izbaciti i ustupiti zemljište na kojem se 
nalazi za izgradnju privatne klinike. 

Prostor zajednice 

Les Tanneries je skvotiran 1998. godine, od 
kada djeluje kao autonoman i 
samoorganizaran politički, društveni i 
kulturni centar. U ovih devet godina je 
postao važno mjesto slobodarskog 
organiziranja, kako u Francuskoj, tako i u 
Europi. 

U samom prostoru se nalazi dvorana za 
koncerte i kazalište, hacklab za razvoj 
slobodnog softwarea i održavanje 
alternativnih servera, besplatni dućan, 
radionica za popravak vozila i bicikala, 
radionica sitotiska, prostorije za probe, 
organski vrt, niz ekološki izgrađenih 
objekata, alternativni medijski centar... 
Zapravo je riječ o živom prostoru, koji svoj 
dosadašnji opstanak može zahvaliti i 
susjedstvu s kojim intezivno surađuje. 

Uništavanje zdravstvenog sustava 

Unatoč činjenici da je aktualna gradska 
vlast u Dijonu "socijalistička", te da se u 
svojim javnim nastupima poziva na 
participativnu demokraciju, gdje bi građani 
trebali odlučivati o ovako važnim projektima 
u gradu, cijela priča oko prodaje zemljišta 


na kojem se nalazi Les Tanneries događa se 
u tajnosti i nemoguće je doći do službenih 
informacija. Tajnost ovih dogovora se može 
pripisati činjenici da se sve događa u 
izbornoj godini. 



Cijeli slučaj donosi nekoliko problema... 
Naime, Les Tanneries je 2002. godine, 
nakon duge borbe, postigao i potpisao 
sporazum sa gradom o neizbacivanju, čime 
je trebao biti osiguran opstanak i dugoročni 
razvoj projekta. No, situacija se promjenila 
tijekom ožujka 2007. godine, kada su 
skvoteri dobili informaciju o dogovoru 
gradskih vlasti i jedne od najvećih 
zdravstvenih kompanija Generale de Sante 


(1.741 milijardi eura dobiti u 2006. godini) o 
prodaji zemljišta. Nakon tog saznanja su 
pokušali dobiti usmenu i pismenu potvrdu o 
toj informaciji, no do danas nisu dobili 
službeni odgovor. Iz neslužbenih, ali po 
njihovim riječima vjerodostojnih izvora su 
saznali da je informacija točna, te da je 
izgradnja planirana za 2009. godinu. 

Takav razvoj situacije, osim što prijeti 
uništavanju jednog iznimno važnog prostora, 
dovodi u pitanje i odnos gradskih vlasti 
prema zdravstvenoj zaštiti, jer neoliberalni 
kapitalizam i njegova strategija privatizacije 
zdravstvenih ustanova u Europi prijeti 
dostupnosti zdravstvene zaštite i opstanku 
javnih zdravstvenih ustanova. 

Prostor ostaje 

Skvoteri su odlučni u svojoj namjeri da 
zadrže prostor i nastave sa svim projektima 
koje su gradili i razvijali posljednjih devet 
godina, te smatraju da je potrebna samo 
politička volja gradskih vlasti da se za to 
pronađe praktično rješenje. 

Osim dobre volje od strane grada, skvoteri 
pozivaju na podršku u njihovom nastojanju 
da zadrže prostor, pa to možete učiniti tako 
da pošaljete e-mail i zatražite više 
informacija o razvoju situacije, ali i uputite 
pismo gradskim vlastima Dijona zbog ovog 
poteza ili organizirate bilo koju drugu vrstu 
podrške. 0 svim daljnim akcijama i situaciji 
saznajte na njihovoj internet stranici 
http://squat.net/tanneries ili pošaljite email 
na tanneries@squat.net 


ISPOD PLOČNIKA 


Slobodarski dvomjesećnik _ izlazi dvomjesečno, godina 1., broj 1., travanj/svibanj 2007. 

Nova elektronička knjiga ,V " Motike za revolucinare Anarhistička događanja 

Primitivistička kritika \ Zeleni alati za održivu Sajam nezavisnog 

civilizacije lis^ revoluciju Skk izdavaštva u Poznanu 



Nova elektronička knjiga 


Motike za revolucinare 


Spoj anarhizma i feminizma daje drugačiji pogled na pitanje dominacije i traži ukidanje svih njenih oblika, a ne tek pojedinih 

Anarhofeminističko protivljenje 



svakoj dominaciji 


Uvodnik 

Ispod pločnika je novi slobodarski (ili anarhistički) dvomjesećnik, barem 
dok ne utvrdimo da li možemo i želimo izlaziti češće. Kako god bilo, 
svakako ćemo izlaziti. 

Za očekivati je u prvom broju da objasnimo što je ovo i zašto to radimo. 
Ideja je biti medij (novina, glasilo) slobodarskog pokreta, donositi vijesti, 
razgovore, osvrte na aktualnu situaciju, predstaviti nove knjige i druga 
izdanja... I više od toga. 

Ne radimo časopis. Ne možemo si to priuštiti, barem ne na način da 
zadržimo planirani ritam izlaženja, a kontinuitet i aktualnost su nam važni. 
Na određeni način nastavljamo (iako ne u potpunosti) rad koji su započeli 
drugi obajvljujući Comunitas, Nećemo i nedamo, Zaginflatch i cijeli niz 
drugih publikacija koje su obilježile godine rada slobodarskog pokreta kod 
nas. 

Sve ovo je tek mali doprinos onome što pokret radi, a sve ostalo se događa 
u svakodnevnom životu, ne na papiru, već na ulici, na radnom mjestu, u 
školi, na fakultetu... 

Financiramo se donacijama, pa kada naletite na kutiju na kojoj piše 
"donacije", ubacite nešto, to će nam puno pomoći. 

Trenutno nemamo fizičku adresu, pa niti virtualnu, a kontaktirati nas 
možete putem e-maila. Ukoliko želite pomoći na bilo koji način, poslati 
vijest/prilog, ili primati Ispod pločnika na svoju adresu, pišite na: 
ispodplocnika@net.hr 


Poziv na podršku skvoterima u Dijonu te otpor privatizaciji zdravstva 

Autonomni prostor i 
zdravstvena zaštita 



Anarhistički ljetni 
kamp u Austriji 

Primitivistička kritika 
civilizacije 


Društvo za promicanje književnosti na 
novim medijima objavilo je na mrežnim 
stranicama projekta Besplatne 
elektroničke knjige novi naslov: zbornik 
tekstova "Primitivistička kritika 
civilizacije". Izbori prijevod tekstova 
potpisuje Robert Posavec, a knjiga je 
dostupna isključivo u elektroničkom 
obliku. 

Knjiga donosi radove s područja 
antropologije, duboke ekologije, 
ekološke kritike, ekonomske kritike i 
vizionarsko-poetske radove. 

Tekstovi predstavljeni u ovom zborniku 
trebali bi kod čitatelja pobuditi sumnju u 
neminovnost i odličnost pojedinih 
segmenata civilizacije. Da ona ipak ne 
podrazumijeva samo odličnost, odnosno 
da je naša percepcija civilizacije kao 
rajske tvorevine pogrešna pokazuju 
razne negativnosti koje se javljaju kao 
civilizacijske nužnosti: veliki porast smrti i 
pojedinih oboljenja kao izravna 
posljedica civilizacijskog načina života i 
prehrane, brzi i jednostavan prijenos 
bolesti s jednog kraja svijeta na drugi, 
nedostatak hrane, promjene u strukturi 
ljudskih osobina, promjene u strukturi 
ljudskog znanja, promjene u 
komunikaciji, potpuno otuđenje ljudskih 
aktivnosti, simbolizacija osjećaja, 
pripitomljenje. 

Knjigu možete čitati na: 
http://www.elektronickeknjige.com 

Novi broj Abolishing the 
Borders from Below 

Abolishing the Borders from Below (ili 
ABB) je glasnik anarhističkog pokreta 
istočnoeuropskih zemalja, koji izlazi šest 
puta godišnje na engleskom jeziku. 

Svaki broj donosi pregled vijesti, 
izvještaja sa akcija, osvrta na aktualnu 
situaciju u pojedinim zemljama/ 
regijama, te tematski blok. 

Novi, 28 broj ABB-a se u svom 
tematskom bloku bavi pitanjem 
organizacije, te donosi teorijske tekstove, 
ali i primjere raznih oblika organizacije 
pojedinih grupa i projekata u istočnoj 
Europi. 

ABB možete naručiti na e-mail adresi 
wielkowitsch@hotmail.com, odnosno 
putem internet stranice 
http://www.abb.hardcore.lt, gdje je 
dostupan i cijeli sadržaj časopisa. 


Spoj anarhizma i feminizma daje drugačiji pogled na pitanje dominacije i traži ukidanje svih njenih oblika, a ne tek pojedinih 

Anarhofeminističko protivljenje svakoj dominaciji 


U Zagrebu se od 13. do 15. travnja 
održava Anarhofeministički festival, 
povodom kojeg smo razgovarali sa 
Sunčanom, koja sudjeluje u 
organizaciji ove manifestacije, a koja 
nam je rekla nešto više o razlikama 
između anarhofeminizma i feminizma, 
samom festivalu i drugačijem načinu 
financiranja, koji za razliku od "civilne 
scene" ovisi o solidarnosti i niskom 
budžetu, a ne raznim fondovima. 

Kako je došlo do ideje pokretanja 
Anarhofeminističkog festivala? 

Do začetka ideje došlo je prilikom 
gostovanja na Feminističkom festivalu u 
Skopju prije dvije godine. Komentirajući 
program, govorili smo o tome što nam 
se svidjelo, a što bismo promijenili da 
sami organiziramo tako nešto. Može se 
reći da je ideja počela od želje da 
nastavimo razvijati kulturu festivala kao 
ključnog trenutka u kojem zastanemo u 
našem radu, promislimo, inspiriramo se, 
po mogućnosti napredujemo u 
stavovima, te ojačani krenemo dalje... 
Trebalo je neko vrijeme da se grupa 
razvije kako bi bila u stanju organizirati 
nešto puno veće od svih dosadašnjih 
projekata. Evo, prošlo je dvije godine, i 
festival je pred vratima... Najveći 
problem festivala organiziranog u 
Skopju bio je upravo njegova lokacija, tj. 
nemogućnost da zbog udaljenosti dođe 
veći broj ciljanih gostiju, pa je iz tog 
razloga festival bio puno više feministički 
nego anarhofeministički, unatoč trudu 
organizatorica. Tu je Zagreb u 
prednosti, te je program poprilično 
bogat gostima iz raznih dijelova 
Europe... 

Sto je uopće anarhofeminizam i na koji 
način vidite tu povezanost feminizma i 
anarhizma? 

Anarhofeminizam objedinjuje 
anarhizam i feminizam, međusobno ih 
nadopunjuje, te negira klasnu, spolnu i 
specističku represiju. Ideja feminizma je 
u osnovi dobra, to je borba protiv 
patrijarhata, koja je jako teška i 
zahtjevna zbog duboke ukorijenjenosti 
patrijarhalne svijesti u društvu, te zbog 
prisutnosti iste gotovo od početka 
ljudskoga roda. Pojava feminizma bitno 
je narušila dotadašnji tijek društva, ali se 
desilo, i to naravno ne samo od sebe, 
da je sistem progutao i infiltrirao 
revolucionarnost feminizma. Kao 
metoda izbjegavanja takve sudbine tu se 
javlja anarhofeminizam, koji kombinira 
anarhističke metode i prezir spram 
sistema i svih oblika autoriteta, a 
pogotovo države, i dakle te, u osnovi 
dobre ideje feminizma. Pitanje koje je 


često postavljano jest ne bi li anarhizam 
sam po svojoj prirodi trebao sadržavati 
ideju feminizma. Upravo je tako, ali.... 
Ali mnoge stvari u teoriji i u praksi nisu 
iste, pa niti anarhizam nije iznimka. 
Feministička kritika anarhističke prakse 
sasvim je na mjestu, a seže još u 1 9. 
stoljeće i odnosi se na dominantno 
ponašanje muškaraca unutar 
anarhističkog pokreta, koji su preuzeli 
postojeće patrijarhalne obrasce 
ponašanja i prenijeli ih u anarhistički 
pokret. (Mislim na maskulinizaciju 
pokreta koji se povodi za stereotipom 
junaka-revolucionara bliskom tzv. 
Rambo-sindromu vojnika-ratnika na 
kojem se zasniva vojna moć države). 
Borba protiv države kao represivnog 
sustava potisnula je borbu, tj. proces 
osvještavanja o jednakovrijednosti 
spolova, a samim time i proces 
subverzije nametnutih kategorija roda. 
Djelujući kao pokret prema van, 
zanemarila se važnost borbe iznutra. 
Feminističkom kritikom slogan 
Revolucija počinje iznutra! dobiva na 
važnosti i produbljuje prvotno značenje. 

Gledajući na lokalnu situaciju, 
uglavnom se govori samo o feminizmu. 
Koje su neke osnovne razlike između 
feminizma i anarhofeminizma? 


Feminizam je po svojoj osnovnoj 
koncepciji reformističkog karaktera, tj. 
nastoji ostvariti jednaka prava za žene, 
koja su dana muškarcima, unutar 
postojećeg sistema. Da navedem samo 
jedan primjer - feminizam nastoji 
potaknuti žene na politički život, u 
smislu ostvarivanja većeg postotka 
zastupljenosti žena u saboru, 
strankama, itd. 

Postoje sličnosti i razlike između 
pojedinih grana feminizma i 
anarhofeminizma, npr. radikalnom 
feminizmu i anarhofeminizmu zajednički 
je koncept direktne akcije kao metode 
borbe, ali se razlikuje u tendenciji 
separatizma, tj. zatvorenosti 
za osobe muškoga spola. Te 
razlike variraju od zemlje do 
zemlje, pa čak i od 
pojedinih grupa (postoje i 

anarhofeminističke grupe koje podupiru 
separatizam, iako je to protivno ideji 
anarhofeminizma). Zatim tu je i 
socijalistički feminizam koji sadrži kritiku 
klase, ali zadržava koncepciju besklasne 
države. Feminizam je izborio neke bitke, 
poput pravo žena na glasanje, dok 
anarhofeminizam, u skladu sa svojim 
predmetkom anarho- naglašava upravo 
svoj klasni predznak, tj. ukidanje klasa i 
države kao oblika tiranije, a ne 
infiltriranje u postojeće sisteme 
upravljanja državom. 

Pitanje je kompleksnije nego što se čini 
na prvi pogled, ali najjednostavnije 
rečeno, anarhofeminizam od feminizma 
razlikuju svi stavovi koji bi se mogli svesti 
pod nazivnik anarho-, a kojih nema u 
feminizmu. U praksi te se razlike jasno 
vide u strukturi grupa, načinu rada i 
financiranja. Za feminističke je grupe, 
većinom NVO karaktera, karakteristično 
hijerarhijsko organiziranje grupa, te 
financiranje kroz pisanje zahtjeva za 
projekt upućenih raznim fondacijama, 
pa čak i ambasadama (danas je razlika 
samo to što se više pazi kojoj se 
ambasadi upućuje zahtjev), 
ministarstvima i drugim organima vlasti. 
Također su takve grupe spremne na 
suradnju s pojedinim državnim tijelima, 
te vide ostvarenje ciljeva borbe 
donošenjem novih zakona kao 
rješenjima problema na državnom 
nivou. Za razliku od toga, 
anarhofeminističke grupe ne surađuju ni 
sa kakvim organima vlasti, a financiraju 
se same, koristeći metode uradi sam/a 
pristupa. Organizacija takvih grupa je 
nehijerarhijska, sa rotiranjem podjele 
odgovornosti, a karakter neprofitan. Uz 
takvu vrstu organizacije vezan je niz 
problema, koji proizlaze iz opće 
indoktrinacije svih ljudi odraslih u ovom 
kapitalističkom i patrijarhalnom sistemu, 
te je iznimno teško ostvariti anarhističke 
načine funkcioniranja u praksi, upravo 
zato što zahtijeva od pojedinca 
konstantan rad na sebi koji se odvija 
paralelno s radom u grupi. 

Na festivalu će se dogoditi puno 
predavanja, diskusija i radionica... Sto 
je najzastupljenije i treba li nešto 
posebno izdvojiti? 

Predavanja, diskusije, radionice i izložbe 
su formirane je uz pomoć gostiju iz 
Grčke, Makedonije, Srbije, Rumunjske, 
Češke, Poljske, te Hrvatske, a teme su 
orijentirane na kritiku postojećeg stanja 
u društvu, prezentaciju alternativa uradi 
sam/a (DIY) principom i subverziju 
kategorije roda. Kako nismo željeli da se 
program pretvori u puka izlaganja i 
teoretiziranja, tako smo rado pozdravili 
svaku inicijativu za praktičnim stvarima 


poput radionica sitotiska, fanzina, DJ- 
inga, itd. 

Posebno bih izdvojila nekoliko tema koje 
su bitne za preispitivanje 
anarhofeminističkih stavova, a to su: 
Anarhofeminizam neće biti televiziran (o 
odnosu anarhofeminizma i medija u 
praksi, prezentirana od strane 
Emancypunx i Kvir sfera kolektiva iz 
Poljske), zatim o samoedukacijskim 
nastojanjima anarhofeminističkih 
aktivista/kinja iz Češke, te dvije dosta 
bitne diskusije zadnji dan festivala, o 
autonomnim ženskim prostorima i 
smjerovima i budućnosti 
anarhofeminističkog pokreta. 

Sto točno očekujete da će festival 
učiniti za anarhističku i feminističku 
scenu u Zagrebu (i šire)? 

Festival je organiziran s ciljem 
približavanja anarhofeminističkih ideja 
lokalnoj zajednici, budući da je kao 
kombinacija tih ideja široj javnosti 
potpuno nepoznata, kao i razvijanja 
suradnje između postojećih projekata/ 
grupa koji se bave tim idejama. 

Nadamo se da će ljudima koji se 
smatraju feministima/kinjama približiti 
metode i stavove anarhizma, te razbiti 
mnoge predrasude vezane uz 
anarhizam, a anarhistima/kinjama 
ukazati na važnost širenja ideje 
feminizma anarhističkim metodama. 
Inače, ne trebam ni naglašavati kako je 
upravo zbog malobrojnosti 
anarhofeminističkih grupa i njihovoj 
geografskoj raštrkanosti ovo bitan korak 
prema boljoj povezanosti i suradnji. 

Osim radionica/diskusija, festival ima i 
noćni dodatak... 

Tako je. Prvi dan festivala, u petak 1 3. 
travnja u KSET-u na programu je 
koncert HC pank karaktera s bendovima 
iz Beograda (Zluradi paradi, koji je još i 
kolektiv koji se bavi srodnim temama), 
Italije (Thyria), te dva lokalna benda, 
Kayla i Evazija. Trudili smo se okupiti 
bendove u kojima su zastupljena oba 
spola, a progovaraju (hm, ili da kažem 
vrište?) upravo o rodnim stereotipima i 
ostalim temama vezanim uz anarhizam/ 
feminizam. 

Zašto pank? Malo samo to da 
pojasnim... Jedna od osnovnih ideja 
hard ćore pank scene je upravo 
negiranje vrijednosti koje nam društvo 
nameće, pa tako i patrijarhalnih 
stavova. Za razliku od svih ostalih 
muzičkih pravaca, za pank su bitni 
upravo stavovi, progovaranje o 
socijalnim problemima, a manje 
muzika, koja je po sudu «običnih» ljudi 
ionako samo buka. Anfemu su kao 


grupu od svojih početaka pa do danas 
sačinjavale pretežno cure (danas i dečki) 
sa te scene, koje su se okupile iz potrebe 
kritike funkcioniranja scene u praksi, 
gdje sve te pozitivne ideje i nisu tako 
funkcionirale. Danas je i dalje 90% 
«muzičara» u bendovima muškoga 
spola, ali se dizanjem svijesti o potrebi 
aktivnog angažmana cura na sceni i to 
polako mijenja. Ovaj koncert je dakle 
također i pokušaj poticanja rodne 
jednakosti i razbijanja predrasuda o 
«curama» na pank sceni. 

Festival uključuje cijeli niz događanja, 
pa je za pretpostaviti da su i troškovi 
znatni... Na koji način se financirate? 

Troškovi su znatni, pogotovo za grupu 
koja ima vrlo slab izvor prihoda, i koju 
ne financira nitko osim nje same. Sva 
potrebna sredstva prikupili smo 
zahvaljujući podršci i radu simpatizera 
same ideje, i to kroz čitav niz DIY benefit 
koncerata, slušaona, osobnih donacija, 
itd. 

Treba napomenuti da se količina 
novaca, koja se nekom iz neke 
perspektive čini neznatna za 
organizaciju festivala od tri dana, iz 
naše perspektive uopće ne čini takvom, i 
u prikupljanje sredstava je uložen znatan 
trud, i to kontinuiran, u zadnjih par 
godina, a posebno intenzivno u zadnjih 
pola godine. Možda je dugotrajnije i 
zahtjevnije od dobivanja sredstava kroz 
razne fondacije, ali je definitivno slađe 
kad nešto postigneš sam/a, zahvaljujući 
suradnji i međuljudskoj solidarnosti. 

Osim toga, bitno nam je da dokažemo 
prije svega sebi samima da se takva 
vrsta događanja može organizirati 
pomoću uradi sam/a principa, te da je 
samoodrživost nezaobilazni dio 
anarhističkog djelovanja. 

Hoće li se anarhofeminističke 
aktivnosti nastaviti intenzivnije nakon 
festivala i na koji način? 

Rad grupe će se definitivno nastaviti, 
nadamo se uz barem još kojeg/u 
simpatizera, ali sve aktivnosti ovise prije 
svega o ljudima koji sami kreiraju svoje 
interese, a o tome će i ovisiti vrsta i 
karakter budućih projekata. Nama 
ostaje jedino da se nadamo da će naš 
trud i ideje naići na dobar prijam, a isto 
tako da ćemo se u tom slučaju također 
znati nositi s time. 

Više informacija o festivalu potražite na: 

http://www.anfemafest.tk 

ili na 

http://www.anfema.tk 



Sajam nezavisnog 
izdavaštva u Poznanu 


Tijekom prvih dana svibnja (od 1. do 3. 
svibnja 2007.), u poljskom gradu 
Poznanu se održava Sajam nezavisnog 
izdavaštva u organizaciji poljske 
Anarhističke federacije, odnosno njihove 
sekcije u Poznanu. 

Na sajmu se očekuje sudjelovanje 
izdavačkih grupa/projekata/kuća iz više 
zemalja, a tijekom sajam će se održati 
cijeli niz predstavljanja izdavačkih kuća i 
knjiga, razgovora s autorima, izložbi i 
filmskih projekcija. 

Kako sajam počinje 1. svibnja, 
organizatori su pozvali sve sudionike i 
sudionice da se priključe radničkim 
demonstracijama koje će se održati tog 
dana točno u podne. 

Više informacija potražite na: 
http://www.rozbrat.org ili 
http://www.bractwotrojka.prv.pl 


Anarhistički ljetni kamp 
u Austriji 

U Austriji se i ovoga ljeta događa 
Anarhistički ljetni kamp, drugi put, a kao 
i prve godine, ideja je okupiti anarhiste i 
anarhistkinje iz različitih zemalja, kako bi 
se upoznali, razmjenili iskustva, raspravili 
i zajednički promišljali postojeće 
projekte, ideje i aktivnosti. 

Kamp nije osmišljen kao godišnji odmor, 
već je, prema riječima organizatora, 
prostor kojim žele potaknuti solidarnost i 
suradnju, te anarhisitčku teoriju pretvoriti 
u praksu. 

Kamp se događa od 20. do 29. 07. 
2007. godine, u blizini Beča, a više o 
samom kampu, što očekivati, kako se 
prijaviti i drugim važnim informacijama 
pogledajte na internet stranici kampa: 
http://www.a-camp.info 

Hrana, a ne oružje! 

Hrana, a ne oružje! je A®/ 

objavio svoju web stranicu. 

Na stranici možete saznati 
više o kolektivu, 
djelovanju i osnovnim 
principima, kolektivima 
kod nas i u regiji, ali i skinuti 
korisne materijale. Tu je i elektroničko 
izdanje knjige Food Not Bombs (na 
engleskom), koja služi kao priručnik, ali 
daje i pozadinu cijeloj priči, prije svega 
političkoj, a ne tek humanitarnoj akciji. 
Više informacija na: 
http://www.hranaaneoruzje.net 






